Районна избирателна комисия Плевен



РЕШЕНИЕ 
№ 170 – ПВР/НР
Плевен, 17.10.2016

ОТНОСНО: сигнал от Кмета на Община Плевен, за нарушение на разпоредбите на чл. 183, ал. 3 от Изборния кодекс.

Постъпил е сигнал от Кмета на Община град Плевен, заведен с вх. № 129 от 14.10.2016 г. за нарушение на разпоредбите на чл. 183, ал. 3 от Изборния кодекс.

Според вносителя на сигнала, нарушението се състои в това, че на ул. „Димитър Константинов” в близост до ПГ по „Облекло и текстил” са установени три агитационни материала на ПП „ГЕРБ”, поставени върху две дървета. Със сигнала е поискано РИК – Плевен, да приеме решение в съответствие с правомощията си по чл. 72, ал. 1, т. 1 от Изборния кодекс за премахване на агитационните материали, които са поставени в нарушение на Кодекса.

След запознаване с подадения сигнал от Кмета на Община град Плевен и задълбоченото му обсъждане, на основание чл. 72, ал. 1, т. 1 и чл. 186, ал. 1 от Изборния кодекс, Районна избирателна комисия Плевен

Р Е Ш И :
Кметовете на общини, кметовете на кметства и кметските наместници на територията на Област Плевен да премахват или изземват агитационните материали, поставени или разпространявани в нарушение на Изборния кодекс. По тяхна преценка да искат съдействието на органите на Министерство на вътрешните работи при изпълнението на настоящето решение.

Решението да се изпрати на кметовете на общини, кметовете на кметства и кметските наместници на територията на Област Плевен на електронните им пощи за сведение и изпълнение.

Решението може да се обжалва в тридневен срок пред ЦИК от обявяването му.

Председател: Ярослав Николов Димитров

Секретар: Василка Николова Митева

